Nicolae Ciucă, nominalizat din nou de Klaus Iohannis să formeze guvern: "Am avut o discuție pe care o consider foarte bună".
Preşedintele Klaus Iohannis a chemat liderii formaţiunilor parlamentare, luni, la consultări pentru formarea noului guvern. Reprezentaţii PNL, PSD şi UDMR merg împreună. Premierul propus de PNL, Nicolae Ciucă, a anunțat duminică, după ultimele negocieri ale coaliției, că "până luni dimineaţă" vor conveni "formula unică de premier". Tot după negocierile de duminică, Marcel Ciolacu a declarat că "în acest moment am finalizat toată structura politică a Guvernului". Președintele UDMR anunță că noul guvern va avea două ministere în plus. PSD a anunțat care va fi structura noului Guvern.
Preşedintele Klaus Iohannis a anunţat luni că l-a desemnat premier pe Nicolae Ciucă. Acesta a fost propus de coaliţia formată din PSD, PNL, UDMR şi minorităţile naţionale."Am constatat că în Parlamentul României s-a format o majoritate solidă, o majoritate din care fac parte PNL, PSD, UDMR şi grupul minorităţilor. Reprezentanţii acestei majorităţi au dorit să vină împreună la consultări, am acceptat şi în acest format am avut o discuţie pe care o consider foarte bună", a declarat luni Klaus Iohannis.Preşedintele a spus că a acceptat propunerea de premier a acestei majorităţi."Această majoritate mi-a propus un nume de premier, propunere pe care am acceptat-o. În consecinţă îl desemnez pe domnul Nicolae Ciucă pentru a forma o echipă guvernamentală şi pentru a se prezenta în faţa Parlamenului României pentru votul de încredere", a mai spus şeful statului.Știrea inițială 12:00. "Cred că e bine că am ajuns în faza asta, când se conturează formarea unui guvern", a spus Klaus Iohannis. Din partea PSD participă Marcel Ciolacu şi Paul Stănescu, de la PNL Florin Cîţiu şi Nicolae Ciucă, din cea a UDMR Kelemen Hunor şi Cseke Attila, iar de la minorităţi naţionale Varujan Pambuccian. 11:45. Purtătorul de cuvânt al PSD Radu Oprea a anunţat luni structura noului Guvern. Astfel, PSD va deţine nouă ministere şi postul de secretar general, UDMR îşi păstrează cele trei ministere, ia PNL va avea 8 ministere.Purtătorul de cuvânt al social-democraţilor, Radu Oprea, anunţă că liderii PSD au votat pentru ca primul premier să fie propus de PNL, respectiv Nicolae Ciucă.Potrivit lui Radu Oprea, PSD va avea Ministerul Finanţelor, Ministerul Apărării Naţionale, Ministerul Economiei, Ministerul Transporturilor şi Infrastructurii, Ministerul Agriculturii şi Dezvoltării Rurale, Ministerul Sănătăţii, Ministerul Muncii şi Protecţiei Sociale, Ministerul Culturii, Ministerul Tineretului şi Familiei şi funcţia asimilată ca ministru de secretar general.UDMR îşi păstrează cele trei ministere pe care le-a avut: Ministerul Dezvoltării, Lucrărilor Publice şi Administraţiei, Ministerul Mediului, Apelor şi Pădurilor şi Ministerul Sportului.PNL va avea Ministerul Justiţiei, Ministerul Afacerilor Interne, Ministerul Afacerilor Externe, Ministerul Investiţiilor şi Proiectelor Europene, Ministerul Energiei, Ministerul Educaţiei, Ministerul Cercetării, Inovării şi Digitalizării, Ministerul pentu IMM-uri şi Turism."Aceasta este structura Guvenului care a fost votată de către colegii din Consiliul Politic Naţional", a spus Radu Oprea.Preşedintele Klaus Iohannis a chemat liderii formaţiunilor parlamentare, luni, la consultări pentru formarea noului guvern. Reprezentaţii PNL, PSD, UDMR şi ai minorităţilor naţionale merg împreună."În temeiul prevederilor art. 85 alin. (1) şi ale art. 103 alin. (1) din Constituţia României, Preşedintele României, Klaus Iohannis, a invitat la Palatul Cotroceni preşedinţii partidelor şi formaţiunilor politice reprezentate în Parlamentul României, pentru consultări în vederea desemnării candidatului pentru funcţia de Prim-ministru", anunţă Administraţia Prezidenţială.Potrivit sursei citate, consultările vor avea loc luni, după următorul program:Ora 12:00:Ora 12:30 – Uniunea Salvaţi România (USR);Ora 13:00 – Alianţa pentru Unirea Românilor (AUR);Ora 13:30 – Grupul Parlamentar al Minorităţilor Naţionale.Premierul propus de PNL, Nicolae Ciucă, spune, după negocierile de duminică, faptul că până luni dimineaţă va fi convenită formula unică de premier. Preşedintele PSD, Marcel Ciolacu, dă din nou asigurări că România va avea, luni, guvern.Ciucă a declarat că formaţiunile politice au lucrat la cele două variante de premier în discuţie, dat de PSD sau de PNL."Urmează ca până mâine dimineaţă (luni – n.r.) să convenim şi formula unică de premier", a spus Ciucă.La rândul său, preşedintele PSD, Marcel Ciolacu, a declarat că "în acest moment am finalizat toată structura politică a Guvernului".Cele două variante de premier vor fi prezentate în faţa partidelor."PSD se prezintă în faţa partidului cu cele două variante şi vom vedea ce alegere fac colegii mei. Joi, România va avea un guvern. Azi s-au uniformizat toate lucrurile în ambele variante", a spus Ciolacu.Kelemen Hunor anunță două noi ministere"Programul de guvernare şi acordul politic pentru funcţionarea coaliţiei sunt finalizate, şi am căzut de acord şi asupra structurii Guvernului. În noul executiv vor fi două portofolii noi, Ministerul Turismului şi al Antreprenorialului, respectiv Ministerul Familiei şi Tineretului. România se confruntă cu probleme demografice, e nevoie de o politică familială nouă, de aceea noi am iniţiat şi susţinut înfiinţarea ministerului familiei", a spus preşedintele UDMR.